শুধু আকাশই নয়, সেদিন হলি আর্টিজান বেকারিতে জিম্মি ২৫ জনেরই এমন অবস্থা হয়েছিল। তাদের মধ্যে বেকারির ১৪ কর্মচারী ও ১১ জন অতিথি ছিলেন। সেদিন হামলা থেকে চার বিদেশিও বেঁচে ফিরেছিলেন। তাদের মধ্যে রয়েছেন ভারতীয় নাগরিক সাত প্রকাশ। বাংলা বলতে পারায় তিনি বেঁচে যান। জাপানি নাগরিক ওয়াতানাবি তামোকি গুলিবিদ্ধ অবস্থায় একটি পরিত্যক্ত চুলার পেছনে লুকিয়ে ছিলেন সারারাত। শ্রীলঙ্কান দম্পতি হরিকেশা উইজেসেকেরা ও ফেফতা সায়মা উইজেসেকেরা দম্পতিও ওই চুলার পেছনে লুকিয়ে থাকার কারণে জঙ্গিরা তাদের খুঁজে পায়নি।